text: Nu er det snart slut med køer ved Vejle
  01 november 2013 kl. 10.34
  I dag blev et stykke af E 45 ved Vejle tre-spors.
  Fredag morgen kl. seks åbnede Vejdirektoratet det nordgående spor på E 45 ved Vejle.
  Dermed er flere års vejarbejde omkring Vejle ved at være slut. Arbejdet har bestået i at gøre den stærkt trafikerede motorvej tre-spors.
  Der mangler nu kun at blive åbnet et tredje spor i sydgående retning - det sker den 18. november.
  E45 omkring Vejle er med gennemsnitligt 70.000 biler hver dag den travleste vejstrækning i Jylland.
  